PRILOGA 1

MERILA ZA ORGANIZIRANJE IN OPREMLJANJE GASILSKIH ENOT

1. MERILA ZA RAZVRŠČANJE TERITORIALNIH GASILSKIH ENOT

Gasilske enote so razvrščene v sedem kategorij, ki sta jim prilagojeni kadrovska sestava enot in njihova tehnična opremljenost.

Gasilske enote (v nadaljnjem besedilu: GE) se razvrstijo v posamezne kategorije glede na potrebno število gasilcev in tehnično opremljenost. Število gasilcev in tehnična opremljenost za posamezno kategorijo GE se določi na podlagi teh meril in drugih značilnosti območja delovanja GE, ki je določen z operativnim gasilskim načrtom. Druge značilnosti so predvsem organiziranost, velikost, opremljenost in oddaljenost GE ter druge značilnosti, zaradi katerih se pri določitvi kategorije posamezne GE ali osrednje GE lahko odstopi od meril, določenih s to uredbo.

Razvrstitev GE na podlagi teh meril opravi župan na predlog gasilskega poveljstva občine in občinske strokovne službe.

* 1. Kategorije teritorialnih GE

Teritorialne GE posameznih kategorij morajo glede števila gasilcev, gasilskih vozil in opreme izpolnjevati naslednje minimalne pogoje:

|  |  |  |  |  |
| --- | --- | --- | --- | --- |
| Kategorija GE | Najmanjše št. prostovoljnih operativnih gasilcev  | Najmanjše št. poklicnih gasilcev | Osnovna operativna gasilska vozila | Dodatna gasilska vozila |
| GE I. kategorije | 12 (15)1 |  | GVV-1 ali GVV-2 ali (GV-1)3 | (GVM-1)7 |
| GE II. kategorije | 23 (32)1 |  | GVC-1 ali GVV-2 in GVM-1 | (ALK)4, (GVC-3)6 |
| GE III. kategorije | 32 (42)1 |  | GVC-1, GVC-2, GVM-1 | (ALK)4, (GVC-3)6 |
| GE IV. kategorije | 54 | (3)2 | GVC-1, GVC-2, GVM-1, PV-1 | (ALK)4, (GVC-3)6 |
| GE V. kategorije | 56 | (7)2 | GVC-1, GVC-2, GVM-1, PV-1, ALK | (GVC-3)6 |
|  |  | (12)2.a |  |  |
| GE VI. kategorije |  | (32)5 | Končno število gasilcev in oprema se določita s posebnim elaboratom. |
|  GE VII. kategorije  | Končno število gasilcev in oprema se določita s posebnim elaboratom.  |

1. Če je enota oddaljena več kot 15 minut vožnje od enote višje kategorije.
2. Če je interventno pripravljenost treba opravljati s poklicnim dežurstvom.

2. a) Če je interventno pripravljenost treba zagotavljati s poklicno gasilsko enoto (manjše gasilske enote).

1. Če je enota oddaljena manj kot 15 minut vožnje od enote višje kategorije.
2. Če je enota osrednja enota v občini in ima v svojem požarnem okolišu objekte, višje od P+4, pri čemer lahko to opremo zagotovi več sosednjih občin.
3. Za samostojno poklicno enoto je minimalno število poklicnih gasilcev 32, končno število gasilcev in opreme se določi s pripravo posebnega elaborata.
4. V občinah, v katerih se za oskrbo s požarno vodo oceni, da potrebujejo avtocisterno, se ta lahko nabavi. Nabavo avtocisterne mora občina vključiti v program razvoja in nabave opreme, ki ga potrdi župan občine.
5. Če ima enota že ustrezno gasilsko vozilo in osebno zaščitno opremo po minimalnih merilih.

Gasilske enote I. kategorije, ki ne morejo zagotavljati najmanjšega števila operativnih gasilcev, določenega v prejšnjem odstavku, in so manj kot šest minut vožnje oddaljene od gasilske enote višje kategorije ali druge gasilske enote, se razporedijo v gasilske enote I.a kategorije, ki imajo najmanj šest gasilcev in gasilsko vozilo GVM-1 (ali GVGP-1). Gasilske enote I.a kategorije izvajajo intervencije skupaj z GE višje kategorije oziroma z drugo gasilsko enoto na operativnem območju, ki jima je določeno kot skupno operativno območje.

GE I., II. in III. kategorije se organizirajo kot prostovoljne gasilske enote, GE IV. in

V. kategorije kot prostovoljne gasilske enote ali kot prostovoljne enote s poklicnim jedrom, GE VI. in VII. kategorije pa kot poklicne enote.

GE v občini se praviloma kategorizirajo na podlagi osnovnega operativnega

območja.

V vsaki občini se GE najvišje kategorije določijo kot osrednja GE.

Osrednja GE se po izvršeni kategorizaciji glede na osnovno operativno območje, ki ga pokriva, ponovno kategorizira ob upoštevanju števila vseh prebivalcev v občini. V vsaki občini je lahko le ena osrednja enota.

Pri kategorizaciji GE v VI. in VII. kategorijo se za občino pripravi poseben elaborat o organiziranosti in opremljenosti gasilskih enot, ki mora temeljiti na minimalnih standardih meril za razvrščanje in opremljanje GE. Odstopanja od teh meril so mogoča na sklenjenem, gosto poseljenem urbanem območju, kjer deluje več GE.

V naseljih, kjer deluje več GE, se enotam, pri katerih je najmanj polovica operativnega območja oddaljena od osrednje enote manj kot 15 minut vožnje z gasilskim vozilom od sedeža enote, kategorija zniža za eno stopnjo.

Vsaka GE mora imeti standardizirano in tipizirano gasilsko zaščitno ter reševalno opremo glede na kategorijo enote. Osrednje gasilske enote so lahko glede na ogroženost v občini opremljene tudi z zahtevnejšimi ali drugimi gasilskimi vozili, kot so določena v prvem odstavku te točke.

Vsaki GE lahko župan na predlog gasilskega poveljstva občine ali strokovne občinske službe glede na ogroženost njenega operativnega območja določi tudi dodatno gasilsko zaščitno in reševalno opremo.

Določbe o minimalni in dodatni opremi v teritorialnih gasilskih enotah smiselno veljajo tudi za industrijske GE.

Vsak gasilec mora imeti osebno zaščitno opremo, ki mora biti tipizirana in ustrezati predpisanim standardom.

* 1. Časi prvih izvozov gasilskih enot po kategorijah

Gasilske enote morajo glede na kategorijo zagotoviti prvi izvoz praviloma v naslednjih časih:

|  |  |
| --- | --- |
| Kategorija GE | Čas izvoza |
| GE I. kategorije | 15 min |
| GE II. kategorije | 10 min |
| GE III. kategorije | 5 min |
| GE IV. kategorije | 5 min |
| GE V. kategorije | 5 min |
| GE VI. kategorije | 1 min |
| GE VII. kategorije | 1 min |
| osrednja enota | 5 min |

* 1. Dodatna oprema teritorialnih GE za gašenje požarov v naravnem okolju Dodatna opremljenost teritorialnih GE za gašenje požarov v naravnem okolju se

določi na podlagi skupnega števila točk glede na:

* delež gozdnih površin na operativnem območju GE,
* površino požarne ogroženosti gozdov na operativnem območju GE, in sicer:

|  |  |  |  |
| --- | --- | --- | --- |
| Seštevek točk iz obehtočkovanj (1) | I.–III. kategorija | IV.–V. kategorija in osrednje enote nižje kategorije | VI. kategorija |
| 4–8 | osnovna oprema za gašenje požarov v naravnem okolju | GVGP-1 | GVGP-2 |
| 9–10 | GVGP-1 (2) | GVGP-1 | GVGP-2 ali GVGP-1 in GCGP-1 |
| 11–12 | GVGP-1 | GVGP-2 ali GVGP-1 in GCGP-1 | GVGP-2 in GCGP-2 |
| nad 12 | GVGP-2 ali GVGP-1 in GCGP-1 | GVGP-2 in GCGP-2 | GVGP-2 in GCGP-3 |

1. Enota, ki ima na svojem območju več kot 1000 ha gozdov ogroženosti I. in II. stopnje (visoka in zelo visoka ogroženost), dobi pri točkovanju za površino požarne ogroženosti gozdov dodatno dve točki.
2. Občine, ki ležijo zunaj submediteranskega območja, zagotovijo le eno vozilo GVGP-1.

Vozilo za gozdne požare, ki pripada osrednji enoti na podlagi točkovanja celotne občine, lahko župan na predlog gasilskega poveljstva občine ali strokovne občinske službe v skladu z operativnim načrtom prerazporedi v drugo GE, ki deluje na gozdnatem območju.

1. Točkovanje gozdov glede na delež gozda

Točkovna vrednost gozdov glede na delež gozda se določi po naslednjih merilih:

|  |  |
| --- | --- |
| Delež gozdnih površin | Število točk |
|  od 10 do 50 % gozdnih površin (ali do 30 % gozdnih površin v submediteranskem delu države) | 2 |
| več kot 50 % gozdnih površin (ali od 30 do 50 % gozdnih površin v submediteranskem delu države) | 3 |
| več kot 50 % gozdnih površin v submediteranskem delu države | 4 |

1. Točkovanje gozdov glede na stopnjo ogroženosti

Pri točkovanju požarne ogroženosti gozdov se upošteva ocena ogroženosti gozdov, ki jo je naredil Zavod za gozdove Slovenije.

Število točk se določi na podlagi seštevka točk iz posamezne stopnje ogroženosti po naslednjih merilih:

|  |  |
| --- | --- |
| Delež | Ogroženost |
| ogroženih gozdov | ZELO VELIKA in VELIKA | SREDNJA in MAJHNA |
| od 1 do 20 % | 3 | 1 |
| od 20 do 50 % | 4 | 2 |
| od 50 do 80 % | 5 | 3 |
| več kot 80 % | 8 | 4 |

Zunaj submediteranskega dela Slovenije se delež gozdnih površin in površina požarne ogroženosti gozdov točkujeta tudi za območje celotne občine. Pri tem se uporabljajo isti točkovniki kot za točkovanje operativnih območij GE.

* 1. Določitev kategorije teritorialnih GE

Kategorije teritorialnih GE se določijo na podlagi skupnega števila točk glede na:

* število prebivalcev v posameznem naselju ali skupini naselij na operativnem območju GE,
* tip najvišje vrednotenega naselja na operativnem območju GE, in sicer:

|  |  |  |
| --- | --- | --- |
| Št. točk | Kategorije GE | Vrste GE |
| 0–5 | GE I. kategorije | prostovoljna GE |
| 6–8 | GE II. kategorije | prostovoljna GE |
| 9–12 | GE III. kategorije | prostovoljna GE |
| 13–16 | GE IV. kategorije | prostovoljna GE ali prostovoljna GE s poklicnim jedrom |
| 17–19 | GE V. kategorije | prostovoljna GE ali prostovoljna GE s poklicnim jedrom |
| 20–22 | GE VI. kategorije | poklicna GE |
| nad 22 | GE VII. kategorije | poklicna GE |

* 1. Točkovanje naselij glede na število prebivalcev Posameznim skupinam naselij pripada naslednje število točk:

|  |  |
| --- | --- |
| Naselja po številu prebivalcev | Število točk |
| do 200 | 1 |
| 201–800 | 2 |
| 801–1500 | 3 |
| 1501–2500 | 4 |
| 2501–3500 | 5 |
| 3501–5000 | 6 |

|  |  |
| --- | --- |
| 5001–10.000 | 7 |
| 10.001–15.000 | 8 |
| 15.001–20.000 | 9 |
| 20.001–35.000 | 10 |
| 35.001–50.000 | 11 |
| 50.001–90.000 | 12 |
| več kot 90.001 | 13 |

Osrednji GE se prišteje dodatna točka, če je v naselju na njenem operativnem območju več kot 80 odstotkov vseh prebivalcev v občini.

GE v submediteranskem delu države, v katerem površina zelo ogroženih in ogroženih gozdov v njenem območju presega 1000 hektarov, dobijo dodatno dve točki. Če površina teh gozdov presega polovico celotne površine območja, ki ga pokriva GE, dobijo še eno dodatno točko. Točke se ne dodajo enotam, ki so uvrščene v VI. kategorijo.

* 1. Točkovanje naselij glede na njihov tip Posameznim tipom naselij pripada naslednje število točk:

|  |  |  |  |
| --- | --- | --- | --- |
| Tip naselja | Opis tipa naselja | Št. prebivalcev/mesta | Število točk |
| N1 | naselje brez storitvenih, oskrbovalnih in proizvodnih dejavnosti | 0–100 | 1 |
| N2 | naselje s pretežno razpršeno poselitvijo | več kot 101 | 2 |
| N3 | manjše občinsko središče, manjše industrijsko središče ali turistično naselje z od 200 do 1000 turističnimi ležišči | do 7000 | 3 |
| N4 | večje občinsko središče ali turistično naselje z več kot 1000 turističnimi ležišči | več kot 7001 | 5 |
| N5 | središče mestne občine z dejavnostmi širšega pomena | Ptuj, SG, Velenje | 7 |
| N6 | geografsko, industrijsko in kulturno središče s širšim gravitacijskim območjem | MS, MB, CE, NM, KP, NG, KR | 9 |
| N7 | glavno središče države | LJ | 11 |

1. MERILA ZA RAZVRŠČANJE INDUSTRIJSKIH GASILSKIH ENOT
	1. Kategorije industrijskih GE

Industrijske GE posameznih kategorij morajo izpolnjevati naslednje minimalne pogoje glede števila gasilcev, gasilskih vozil in opreme:

|  |
| --- |
| Obvezna prisotnost gasilcev |
| Kategorija GE | Na delovno izmeno | Zunaj delovnega časa | Pripadajoča gasilska |
|  | poklicnigasilci | nepoklicni gasilci | poklicnigasilci | nepoklicni gasilci | vozila in oprema |
| GE I. kategorije | – | 3 | – | – |  |
| GE II. kategorije | – | 5 | – | 1 | GV-1 ali GVV-1 |
| GE III. kategorije | 2 | 1 | 1 | 1 | GVC-1 |
| GE IV. kategorije | 4 | 5 | 4 | 5 | GVC-1, |
|  |  |  |  |  | GVC-2 |
|  |  |  |  |  | ali GVSV |

Termin zunaj delovnega časa vključuje tudi sobote, nedelje in praznike.

Nepoklicni gasilec po teh merilih je delavec gospodarske družbe, zavoda ali druge organizacije, ki ima status operativnega gasilca v skladu z Zakonom o gasilstvu. Nepoklicni ali poklicni gasilec po teh merilih mora biti delavec gospodarske družbe, zavoda ali druge organizacije, ki mora organizirati GE.

Industrijske GE se lahko organizirajo kot prostovoljna gasilska društva ali kot gasilske enote v okviru posebnega oddelka s poklicnim jedrom ali brez njega.

* 1. Merila za razvrščanje industrijskih GE

Kategorije industrijskih GE, ki jih morajo na podlagi zakona ustanoviti gospodarske družbe, zavodi in druge organizacije, se določijo na podlagi skupnega števila točk, doseženih glede na:

1. vrsto dejavnosti,
2. število zaposlenih,
3. površine, ki se uporabljajo za opravljanje dejavnosti,
4. oddaljenost industrijskega obrata od najbližje ustrezne teritorialne GE (V. ali višje kategorije),
5. vgrajene sisteme aktivne požarne zaščite.

Skupno število točk za posamezne kategorije GE je:

|  |  |
| --- | --- |
| SKUPNO ŠTEVILO DOSEŽENIH TOČK | KATEGORIJE GE |
| do 4 | ni treba ustanavljati GE |
| 5–7 | GE I. kategorije |
| 8–9 | GE II. kategorije |
| 10–15 | GE III. kategorije |
| več kot 15 | GE IV. kategorije |

* + 1. Točkovanje glede na vrsto dejavnosti

Točkovanje glede na vrsto dejavnosti se izvede po merilih za povečano nevarnost nastanka požara, eksplozije ali druge posebne nevarnosti, ki jih določi minister, pristojen za varstvo pred požarom.

* + 1. Točkovanje glede na število zaposlenih

Glede na število zaposlenih pripada naslednje število točk:

|  |  |
| --- | --- |
| ŠTEVILO ZAPOSLENIH | ŠTEVILO TOČK |
| 25 | 0 |
| 26–50 | 1 |
| 51–100 | 2 |
| 101–250 | 3 |
| več kot 250 | 4 |

* + 1. Točkovanje glede na površine, ki se uporabljajo za opravljanje dejavnosti

Glede na površine, ki se uporabljajo za opravljanje industrijske ali druge požarno tvegane dejavnosti (neto uporabljena površina, ki se uporablja za proizvodni proces), pripada naslednje število točk:

|  |  |
| --- | --- |
| POVRŠINA, NA KATERI SE OPRAVLJA DEJAVNOST (v ha) | ŠTEVILO TOČK |
| do 0,5 | 0 |
| 0,5–1 | 1 |
| 1–2 | 2 |
| 2–5 | 3 |
| 5–8 | 4 |
| več kot 8 | 5 |

* + 1. Točkovanje glede na oddaljenost teritorialne GE

Skupnemu seštevku se dodata dve točki, če v oddaljenosti 15 minut vožnje (okoli 15 km) ni ustrezne teritorialne gasilske enote, in sicer:

* V. ali višje kategorije za gospodarske družbe, zavode in druge organizacije, ki dosežejo do 15 točk, če bi bila teritorialna GE bolj oddaljena,
* VI. ali višje kategorije za gospodarske družbe, zavode in druge organizacije, ki dosežejo več kot 15 točk, če bi bila teritorialna GE bolj oddaljena (več kot 15 km).
	+ 1. Točkovanje glede na vgrajene sisteme aktivne požarne zaščite in sklenjene pogodbe o požarnem varovanju

Po tem kriteriju se skupnemu doseženemu številu točk odvzemajo točke, in sicer:

* 1 točka, če so v gospodarski družbi, zavodu in drugi organizaciji vgrajene avtomatske stabilne naprave za gašenje;
* 2 točki, če imajo gospodarska družba, zavod in druge organizacije vgrajen sistem za odkrivanje in javljanje požara ter vgrajen gasilni sistem, hkrati pa GE V. ali višje kategorije ni oddaljena več kot 15 minut vožnje;
* 3 točke, če imajo gospodarska družba, zavod in druga organizacija za požarno varovanje sklenjeno pogodbo z ustrezno gasilsko enoto V. ali višje kategorije in so naprave za javljanje požara neposredno povezane s to gasilsko enoto in če je gasilska enota, s katero ima sklenjeno pogodbo o požarnem varovanju in povezavo naprav za javljanje požara, oddaljena največ do 10 minut vožnje od prejema signala;
* 4 točke, če imajo gospodarska družba, zavod in druge organizacije za požarno varovanje sklenjeno pogodbo z ustrezno gasilsko enoto V. ali višje kategorije in so naprave za javljanje požara v podjetju z ustreznim prenosom signala neposredno povezane s to gasilsko enoto, gasilska enota pa je oddaljena največ do 5 minut vožnje od prejema signala;
* 5 točk, če imajo gospodarska družba, zavod in druge organizacije za požarno varovanje sklenjeno pogodbo z ustrezno gasilsko enoto V. ali višje kategorije in so naprave za javljanje požara v podjetju z ustreznim prenosom signala neposredno povezane s to gasilsko enoto, gasilska enota pa je oddaljena največ do 5 minut vožnje od prejema signala, obenem pa zagotavlja dežurstvo v gospodarski družbi, zavodu in drugi organizaciji.

V zaokroženih industrijskih kompleksih ali conah, v katerih je več različnih samostojnih gospodarskih družb, zavodov ali drugih organizacij, ki morajo po teh merilih imeti gasilsko enoto, lahko gospodarske družbe, zavodi ali druge organizacije ustanovijo skupno gasilsko enoto, ki ustreza kategoriji požarne ogroženosti celotnega kompleksa ali cone.

1. REGISTRACIJA GASILSKIH VOZIL

Javno gasilsko službo lahko opravljajo tista vozila, ki so registrirana kot gasilska vozila in so skladna s to uredbo ter tipizacijo gasilskih vozil, ki jo določa Gasilska zveza Slovenije.

Lastnik oziroma uporabnik gasilskega vozila mora pred registracijo pridobiti potrdilo Gasilske zveze Slovenije o ustreznosti gasilskega vozila.

Pogoji iz prejšnjih dveh odstavkov se ne uporabljajo za registracijo gasilskih vozil poklicnih teritorialnih gasilskih enot in industrijskih gasilskih enot.

Pojasnilo kratic:

GV-1 manjše gasilsko vozilo

GVV-1 manjše gasilno vozilo z vodo GVV-2 večje gasilno vozilo z vodo GVC-1 gasilno vozilo s cisterno GVC-2 gasilno vozilo s cisterno GVC-3 gasilno vozilo s cisterno

GVM-1 gasilsko vozilo za prevoz moštva PV-1 manjše poveljniško vozilo

GVSV gasilno vozilo s prahom in vodo

GVGP-1 malo gasilsko vozilo za gašenje gozdnih požarov GVGP-2 večje gasilsko vozilo za gašenje gozdnih požarov

GCGP-1 manjša gasilska cisterna za gozdne požare

GCGP-2 srednja gasilska cisterna za gozdne požare

GCGP-3 večja gasilska cisterna za gozdne požare

ALK gasilska avto lestev s košaro

 () alternativna oprema ali alternativno število gasilcev